Diari Oficial de la Generalitat Valenciana


Sumari del DOGV 6736, del 16-03-2012 (2012/2576)

RESOLUCIÓ de 5 de març de 2012, del conseller de Presidència i vicepresident del Consell, per la qual es deixa sense efecte la convocatòria del concurs per a la concessió dels premis als Millors Projectes Europeus de la Comunitat Valenciana 2011.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6736

Data del DOGV
:   16-03-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/2576


Data del document
:   05-03-2012

Organisme emissor
:   Conselleria de Presidència

Tipus de document
:   Resolució

Anàlisi jurídica

 Descriptors 

:   * distinció honorífica

RESOLUCIÓ de 5 de març de 2012, del conseller de Presidència i vicepresident del Consell, per la qual es deixa sense efecte la convocatòria del concurs per a la concessió dels premis als Millors Projectes Europeus de la Comunitat Valenciana 2011. [2012/2576]  
Mitjançant l'Orde 9/2011, de 8 de març, de la Conselleria de Justícia i Administracions Públiques, publicada en el Diari Oficial de la Comunitat Valenciana núm. 6493, d'1 d'abril de 2011, es va convocar un concurs per a la concessió dels Premis als Millors Projectes Europeus de la Comunitat Valenciana 2011.  
El Decret 5/2011, de 21 de juny, del president de la Generalitat, i la seua correcció d'errades publicada en el DOCV núm. 6552, de 27 de juny, determinen les conselleries en què s'organitza l'Administració de la Generalitat i creen la Conselleria de Presidència, a la qual, en l'article 3.1 se li assignen, entre altres, les competències en matèria de relacions amb la Unió Europea, l'Estat i altres comunitats autònomes.  
Com a conseqüència de l'esmentada nova estructura del Consell, mitjançant l'Orde 2/2011, de 22 de setembre, de la Conselleria de Presidència (DOCV núm. 6625, de 7 d'octubre), es modifica la composició del jurat encarregat de resoldre el concurs per a la concessió dels Premis als Millors Projectes Europeus de la Comunitat Valenciana 2011, publicat per mitjà de l'Orde 9/2011, de 8 de març, esmentada adés, i s'amplia, així mateix, el termini de resolució del concurs establit en el text de la seua convocatòria.   
Les especials circumstàncies financeres que suporta la hisenda de la Generalitat, en el marc de la profunda crisi econòmica vigent, així com les obligacions i compromisos que per a esta es deriven de la normativa estatal en matèria d'estabilitat pressupostària, han generat greus problemes de tresoreria.   
Davant d'este escenari de reajustament, derivat de l'actual situació de dèficit economicofinancer, l'Administració es veu obligada a revisar les seues polítiques de despesa i a prioritzar les obligacions de pagament, a fi d'evitar majors desequilibris que puguen agreujar la situació vigent.  
Pels motius exposats, es dicta la resolució següent:  
  
Primer  
Deixar sense efecte la convocatòria del concurs per a la concessió dels Premis als Millors Projectes Europeus de la Comunitat Valenciana 2011, anunciada mitjançant l'Orde 9/2011, de 8 de març, de la Conselleria de Justícia i Administracions Públiques (DOCV núm. 6493, d'1 d'abril), i modificada mitjançant l'Orde 2/2011, de 22 de setembre, de la Conselleria de Presidència (DOCV núm. 6625, de 7 d'octubre).  
  
Segon  
Publicar esta resolució en el Diari Oficial de la Comunitat Valenciana.  
Contra esta orde, que posa fi a la via administrativa, les persones interessades podran interposar, potestativament, un recurs de reposició davant del mateix òrgan que l'ha dictada, en el termini d'un mes, comptat des de l'endemà del dia que es publique, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, de 13 de gener, llevat dels casos a què es referix l'article 44 de la Llei 29/1998, de 13 de juliol, de la Jurisdicció Contenciosa Administrativa; o bé, directament, un recurs contenciós administratiu davant de la Sala Contenciosa Administratiu del Tribunal Superior de Justícia de la Comunitat Valenciana, en el termini de dos mesos comptats des de l'endemà del dia que es publique, de conformitat amb el que disposen els articles 10.1.a i 46.1 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que es considere oportuna.  
  
  
València, 5 de marc de 2012.- El conseller de Presidència i vicepresident del Consell: José Ciscar Bolufer.